आशुतोष के मुताबिक, उसके बाद भी जब वो महेश भट्ट से मिलते तो उनके पैर छू लेते और महेश भट्ट गुस्सा हो जाते थे। फिर एक दिन महेश भट्ट ने उनसे पूछ लिया कि वो उनके मना करने पर भी क्यों पैर छूते हैं। इस पर आशुतोष ने महेश भट्ट से कहा कि बड़ों के पैर छूना उनके संस्कार में शामिल है और वो इसे नहीं छोड़ सकते। महेश भट्ट उनकी इस बात से खुश हो गए और उन्होंने आशुतोष को टीवी सीरियल 'स्वाभिमान' में गुंडे का पहला रोल दिया। इस सीरियल में आशुतोष ने त्यागी का रोल किया था। इसके बाद आशुतोष ने महेश भट्ट के साथ कई फिल्मों में काम किया।